કેન્દ્ર સરકારે સ્ટીલ પ્રોડક્ટની ઇમ્પોર્ટ પર મિનિમમ ઇમ્પોર્ટ પ્રાઇસ લાગુ કરવાના કારણે સ્થાનિક સ્ટીલ કંપનીઓને તેનો ફાયદો મળશે. એ જ પ્રમાણે ઇકરાના રિપોર્ટ મુજબ વર્ષ ૨૦૧૬માં ખાંડનું ઉત્પાદન ૨૨૨ લાખ ટન રહેવાનું અનુમાન છે, જે પાછલાં વર્ષની સરખામણીએ ૧૧ ટકા ઓછું રહેશે. ઓછા ઉત્પાદનને કારણે ખાંડના ભાવમાં સુધારો નોંધાઇ શકે છે, જેના કારણે શુગર કંપનીઓની બેલેન્સશીટમાં પણ સુધારો જોવાઇ શકે છે. ઉલ્લેખનીય છે કે સ્થાનિક હાજર બજારમાં ખાંડના ભાવમાં ચાલુ કેલેન્ડર વર્ષમાં ૪૦ ટકાનો સુધારો નોંધાઇ ચૂક્યો છે.